Joaquim Rodríguez

**Joaquim Rodríguez Oliver** (født 1979) er en spansk tidligere landeveissyklist. Rodríguez ble proff i 2001 i det spanske storlaget ONCE – Deutsche Bank, og avsluttet karrieren i russiske Team Katusha. Hans siste profesjonelle ritt var landeveisrittet i OL i 2016.

## Karriere
### 2000-2001
Joaquim Rodríguez ble etter en god juniorkarriere i det baskiske amatørlaget Club Hospitalet, tatt opp som stagaire på det spanske laget ONCE – Deutsche Bank høsten 2000. Her fikk han mulighet til å kjøre Tour de l'Avenir, og ble tilbudt en 3-årskontrakt med laget. Debutsesongen i proffenes verden ble en suksess, med deltagelse i Giro d'Italia, tredjeplass i det baskiske rittet Subida Urkiola og seier i Escalada a Montjuich der han vant foran Joseba Beloki og Oscar Sevilla.
### 2002
I 2002-sesongen ble fulgt opp med topp ti-plasseringer, bla. på etappe i Paris–Nice, på to etapper i Setmana Catalana de Ciclisme og en sjetteplass i endagsrittet Klasika Primavera. 
### 2003
Under 2003-sesongen fikk han sitt definitive gjennombrudd som syklist. På vårparten tok han seieren på 6. etappe i det tradisjonsrike etappeløpet Paris–Nice og på høsten under Vuelta a España fikk han kjøre med ledertrøyen i to og poengtrøyen i tre dager. I tillegg fikk Rodríguez sin første etappeseier i en Grand Tour, da han gikk til topps på den 8. etappen. 
### 2004
Etter Vueltaen ønsket Rodríguez seg til et lag, der han kunne få friheten til å kjøre sine egne sjanser.
Valget falt på det noe mindre og nystartede laget, Saunier Duval-Prodir. Byttet viste seg å være en suksess med sammenlagtseier i etappeløpet Setmana Catalana de Ciclisme. 
### 2005
Etter en noe beskjeden start på 2005-sesongen, kom Rodríguez sterkt tilbake i andre halvdel av sesongen. Det startet med andreplass sammenlagt og tre pallplasser i Vuelta a Burgos, og deretter andreplass i Clásica San Sebastián. Deretter kom både seier i Subida Urkiola og klatretrøyen i Vuelta a España.
### 2006
Suksessen i Saunier Duval-laget førte til at en rekke store lag fikk øynene opp for den lille spanjolen, og Rodríguez signerte før 2006-sesongen kontrakt med Caisse d'Epargne. I det nye laget fikk han rollen som hjelperytter, men han fikk også muligheten til å kjøre egne sjanser i enkelt løp. 2006-sesongen var foruten seieren på 5. etappe under Paris–Nice, en sesong preget av få resultater. 
### 2007
I 2007 kjørte han igjen en god Paris-Nice med 10.-plass sammenlagt og tredjeplass på 7. etappe. Siden fulgte han opp med andreplass i GP Miguel Indurain og seier i Klasika Primavera. Det kan også nevnes at han tok 9.-plass sammenlagt i både Romandie rundt og Baskerland rundt. Likevel var sesongens høydepunkt seieren i det spanske mesterskapet på landevei.
### 2008
I 2008 utviklet han seg ytterligere, og i den spanske mestertrøyen vant han 3. etappe til Montelupone under Tirreno–Adriatico. I Ardennerne avsluttet han trippelen med tre åttendeplasser. I Giroen ble det to tredjeplasser og 17.-plass sammenlagt. Under Vueltaen var han hjelperytter for Valverde, men fullførte likevel på en 6.-plass i sammendraget.

### 2009
Som i 2008 vant han etappen til Montelupone Tirreno–Adriatico, og i Ardennerne avsluttet han som toer i Liège-Bastogne-Liège. På sensommeren gjorde han på nytt et godt resultat i Vuelta a Burgos, denne gang med etappeseier. I Vueltaen fulgte han nesten opp resultatet fra 2008, med en syvendeplass sammenlagt. Under VM i Mendrisio kjørte han inn til en sterk bronse. 
### 2010
Etter sesongen bestemte Rodríguez seg for å bytte lag, etter mange år som hjelperytter for Alejandro Valverde i Caisse d'Epargne. Han fikk et meget lukrativt tilbud fra det russiske laget Katjusja, både økonomisk og sportslig. I Katjusja skulle han ikle seg en kapteinsrolle i Ardenne-klassikerne og etapperitt. Allerede i sin første sesong i Katjusja oppnådde Rodríguez svært gode resultater gjennom hele sesongen, og stod ved sesongslutt på toppen av UCI Verdensranking. Hele åtte seiere, og to av dem i Grand Tours gjorde sesongen som hans hittil beste. I Touren kjørte han inn til en 8.-plass totalt, men i Vueltaen blr det fjerdeplass i totalen etter mange dager i ledertrøyen.

### 2011
Starten av 2011-sesongen ble noe amputert grunnet en cyste i leggen, noe som førte til at han ikke kunne kjøre maksimalt. Etter å ha fått fjernet cysten har Rodríguez kommet sterkt tilbake i gammel form med bla. etappeseier i Baskerland rundt.  I Ardennerne kjørte han på ny sterkt med andreplass i både Amstel Gold Race og Flèche Wallone. I Giroen kjørte han også inn til en samlet 5.-plass, tross sykdom og antibiotikakur hele den første uken av treukersrittet.

## Meritter

;2001
: Escalada a Montjuïc
;2003
: 6. etappe i Paris–Nice
: 8. etappe i Vuelta a España
;2004
: Setmana Catalana de Ciclismo
;2005
: Subida Urkiola
: Klatretrøya i Vuelta a España
;2006
: 5. etappe i Paris–Nice
;2007
: Clásica Primavera
: Spansk mester på landevei
;2008
: 3. etappe i Tirreno–Adriatico
: 6.-plass sammenlagt Vuelta a España
;2009
: 4. etappe i Tirreno–Adriatico
: 2. etappe i Vuelta a Burgos
: Bronse i landeveisrittet i VM
: 7.-plass sammenlagt Vuelta a España
;2010: 
: Sammenlagt Catalonia rundt
: GP Miguel Indurain
: 5. etappe i Baskerland rundt
: 7.-plass sammenlagt, 12. etappe i Tour de France
: 4.-plass sammenlagt, 14. etappe i Vuelta a España
:Vinner UCI Verdenskalender
;2011
: 1. etappe i Baskerland rundt
: 6. og 7. etappe i Critérium du Dauphiné
: Sammenlagt og 2. etappe i Vuelta a Burgos
: 5. og 8. etappe i Vuelta a España
: 4.-plass sammenlagt Giro d'Italia
;2012
: 6. etappe i Tirreno–Adriatico
: 4. og 5. etappe i Baskerland rundt
: La Flèche Wallonne
:  2.-plass sammenlagt Giro d'Italia
::10. og 17. etappe
:  Poengtrøye
: 2.-plass sammenlagt, Tre etappeseiere Vuelta a España
: Il Lombardia
:Vinner UCI WorldTour
;2013
: 4. etappe, Tour of Oman
: 5. etappe, Tirreno-Adriatico
: 3.-plass sammenlagt, Tour de France
: 19. etappe, Vuelta a España
: Il Lombardia
:Vinner UCI WorldTour
;2014
: Sammenlagt og 3. etappe, Catalonia rundt
: 4.-plass sammenlagt, Vuelta a España
;2015
: Sammenlagt, 3. og 4. etappe, Baskerland rundt
: 3. og 12. etappe, Tour de France
: 15. etappe, Vuelta a España

## Privat
Joaquim Rodríguez er supporter av fotballaget FC Barcelona. Han har studert elektronikk og mekanikk i tilsammen fire år. Rodríguez har også en yngre bror som har vært profesjonell syklist; Alberto Rodríguez.

## Referanser


## Eksterne lenker
* 
*